Для пачатку вытворца прадставіў дзве мадыфікацыі. На Lexus UX 200 стаіць новы двухлітровы бензінавы рухавік Dynamic Force з высокай тэрмаэфектыўнасцю. Магутнасць рухавіка складае 171 к.с. Lexus UX 250 h абсталяваны новай гібрыднай сістэмай чацвёртага пакалення. Разам з электраматорам магутнасць дасягае 178 к.с., фірмовы электрамеханічны варыятар удасканалены, але Toyota працягвае выкарыстоўваць нікель-метал-гідрыдны цягавы акумулятар замест сучаснага літый-іённага. Батарэя стала кампактней і размешчаная пад заднім сядзеннем.